text: Radikale triumferer i Sydjylland 
  15 september 2011 kl. 23.04
  Radikale den store sejrherre - også i Sydjyllands Storkreds. Her vinder partiet et ekstra mandat.  
  Det radikale Venstre fordoblede næsten sit stemmetal i forhold til Folketingsvalget i 2007 og får nu to mandater. Et kredsmandat og et tillægsmandat.
  
  Reddet af tillægsmandat
  Der er kun få større mandatændringer i Sydjyllands storkreds. De konservative, der har mistet over halvdelen af sine stemmer, går tilbage med 1 mandat. Fra 2 til 1. Hvoraf det ene bliver et tillægsmandat.
  
  Kanonvalg for Ø 
  Sydjyllands storkreds kan for første gang sende en repræsentant fra Enhedslisten i Folketinget. Det sker efter en 5-dobling af partiets stemmetal i for hold til valget i 2007.
  
  Mistede over 15.000 stemmer 
  SF har derimod haft et rigtigt dårligt valg og mistet over 15.000 stemmer. Det betyder tab af et mandat og går fra 3 til 2 mandater. Heraf er det ene et tillægsmandat. 
  Socialdemokratiet beholder sine fem mandater. Venstre mister et tillægsmandat og må nu nøjes med ialt 7 mandater.
  